Nog Tol-paaie kom | Die Vryburger
Die ANC regering gaan deur middel van Sanral nóg vyf of ses tolpaaie op Suid-Afrikaanse hoof roetes, soos die N12 tussen Johannesburg en Kimberley bou.
Die regering is so behep om meer geld uit die belastingbetaler se sak te jaag dat die moontlikheid om nog tolhekke op te rig alles oorheersend geword het, is die kommentaar van waarnemers.
Die weerstand wat gebied is in Sentraal Transvaal en ook in die Wes-Kaap is vir die regering van geen belang nie. Deursigtigheid en die eise van die kiesers is nie meer iets wat in ag geneem word nie, en die regering wil daarmee wys wie is die baas, het een waarnemer gesê.
Die brandstofheffing wat veronderstel is om genoeg fondse te genereer om openbare paaie in goeie toestand te hou, is nou nie meer vir die maghebbers genoeg nie. Die R45 miljard wat jaarliks op die wyse gevorder word, moet nou aangevul word met baie tolhekke tesame met die onrealistiese hoë tariewe, het hy gesê.
3 thoughts on "Nog Tol-paaie kom"
Dirco April 23, 2013 at 11:21 am
Ek wil net `n waagskoot neem dat die beoogde tolpaaie met baie realistiese (lees goedkoop) tarriewe afgeskop gaan word en daarna baie vining duur gaan word. Dan wil ek nog een voorbarige raaiskoot waag. Na dit gaan hulle sekondere en tersiere paaie begin tol. Ek hoop hulle gaan `n heel paar klippies in die skoen kry.
Gerrie Venter April 23, 2013 at 1:20 pm
Mens sal later tol moet betaal om toilet toe te gaan!
Johan v R April 23, 2013 at 5:46 pm
Ry ompaaie en weier om die tolpaaie te ry. So maklik soos dit. Ek weet dis nie altyd lekker nie, maar dis maar wat ek doen, en glo my, ek ry BAIE. Ek weier om my geld (die bietjie wat ek uitkry nadat ek geroof is deur sars) nog af te gee vir 'n pad om op te ry waarvoor ek elkgeval so swaar belas word op die petrol prys dat ek nie my tenk deesdae kan volmaak nie. O ja, moenie vergeet van die motorlisensie geld wat hulle ons ook mee roof nie. Ooo ja, en die BILJOENE wat hulle maak deur ons mense te beboet deur die rowers in blou. Dink maar bietjie daaroor mense. Dis feite.